Лангстън Хюс
И аз

Превод от английски: Николай Попов, —

chitanka.info

И аз възпявам Америка.

Аз съм по-тъмния брат.

Те ме пращат в кухнята,

когато дойдат гости.

Но аз се смея

и ям, и крепна.

Утре ще седна на масата,

когато дойдат гости.

Никой няма да смее

да каже:

„Яж в кухнята!“

тогава.

И после —

те ще видят колко съм хубав

и ще се засрамят —

и аз съм Америка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.